Diari Oficial de la Generalitat Valenciana


Sumari del DOGV 1273, del 28-03-1990 (1990/816972)

ORDRE de 21 de febrer de 1990, de la Conselleria de Treball i Seguretat Social, per la qual es convoquen ajudes destinades al manteniment de guardaries infantils laborals.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/21/(1)/dof/vci/html**

### Dades del document

Número de DOGV
:   1273

Data del DOGV
:   28-03-1990

Secció del DOGV
:   DISPOSICIONS GENERALS

Número del document
:   1990/816972


Data del document
:   21-02-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 21 de febrer de 1990, de la Conselleria de Treball i Seguretat Social, per la qual es convoquen ajudes destinades al manteniment de guarderies infantils laborals.  
La Conselleria de Treball i Seguretat Social posseix la competència en matèria de Guarderies Infantils Laborals, essent un dels camps d'aplicació d'aquesta competència, cooperar financerament a llur sosteniment econòmic.  
Conseqüent amb la idea que aquestes Guarderies han d'acollir fonamentalment fills de treballadores/s, tenint en compte també els nivells de renda que aquestos gaudisquen, i d'acord amb els criteris que l?oferta educativa ha de ser de la major qualitat possible, s'ha cregut avenint de modificar els continguts de l?Ordre de 3 de febrer de 1989, i s'adequarà al que abans s'ha exposat.  
D'altra banda, al camp de la gestió econòmica i recollint les directrius emanades del Decret 192/1989, de 22 de desembre de 1989 del Consell de la Generalitat Valenciana, s'ha decidit de modificar el procediment de pagament fins la data a fi d'aconseguir que no hi hagen per als Centres dificultats de tresoreria.  
Per això, per raó de les facultats conferides per la Llei 5/1983, de 30 de desembre, del Govern Valencià i el Decret 192/85, de 9 de desembre del Consell de la Generalitat Valenciana, pel qual s'aprova el reglament Orgànic i Funcional de la Conselleria de Treball i Seguretat Social,  
ORDENE:  
Article primer  
La Conselleria de Treball i Seguretat Social concedirà ajudes a les Guarderies Infantils Laborals que hi estiguen qualificades i inscrites en el Registre Administratiu creat a l'efecte.  
Aquestes ajudes es regiran per les bases de la convocatòria que figuren com a Annex a aquesta Ordre.  
Article segon  
La concessió i quantia de les ajudes regulades per aquesta Ordre, estarà condicionada a l?existència del crèdit pressupostari per a elles disponible en la línia de subvenció 406/001/90 del Programa 322.10 i en les aplicacions 13. 27.354.26.226 i 39.83.023.584.  
DISPOSICIO ADDICIONAL  
Subsisteix a tots els efectes la Resolució de 9 de maig de 1988, del Director General d'Ocupació i Cooperació de la Conselleria de Treball i Seguretat Social, per la qual s'estableixen els barris d'actuació preferencial als quals feia referència l'apartat a) del punt primer de l'article sisè de l'Ordre de 6 d'abril de 1988.  
DISPOSICIO DEROGATORIA  
Es derogada l?Ordre de 3 de febrer de 1989 de la Conselleria de Treball i Seguretat Social (DOGV 16.02.89), per la qual es convocaven ajudes per a Guarderies Infantils Laborals.  
DISPOSICIO FINAL  
Aquesta Ordre començarà a vigir l?endemà de la publicació al DOGV, i tindrà efectes des del dia primer de gener de 1990.  
València, 21 de febrer de 1990.  
El Conseller de Treball i Seguretat Social,   
MIQUEL DOMENECH I PASTOR  
ANNEX  
Primera. Concepte de la subvenció.  
Les ajudes assignades a Guarderies Infantils Laborals, es concediran en forma de subvencions per tal de cooperar a llur sosteniment; considerant a aquestos efectes, les despeses ocasionades pels conceptes següents: Costos salarials de personal docent i auxiliar, alimentació i generals de manteniment.  
Excepcionalment, es podran concedir ajudes d'ofici a fi de sufragar total o parcialment, aquelles obres de reposició i manteniment que a parer de la Direcció General d'Ocupació calguen per garantir les condicions d'habitabilitat i seguretat dels Centres. Per tal d'avaluar aquestes ajudes es requerirà als titulars la presentació d'una memòria, o els pressupostos corresponents.  
Segona. Sol·licitants i requisits.  
1. Podran sol·licitar aquestes ajudes les Guarderies que estiguen qualificades com a Laborals i inscrites en el Registre Administratiu corresponent. Llur finalitat serà la guarda, cura i desenvolupament de l?educació pre-escolar de filis menors de sis anys de dones treballadores, o de treballadores que manquen de personal de la família que els atenguen. S'assimilarà a aquesta condició els desocupats inscrits en les Oficines de Col·locació.  
2. Seran requisits necessaris per a la concessió d'aquestes ajudes:  
a) Haver justificat les despeses corresponents a l?exercici anterior, que serviren de base per tal de concedir les ajudes rebudes.  
b) Us Guarderies hauran de prestar llurs serveis un mínim de 10 mesos a l'any amb una jornada de, si més no, 6 hores diàries.  
c) Compromís d'ajustar-se al calendari laboral que cada any aproven les Direccions Territorials d'aquesta Conselleria.  
Tercera. Criteris per a la concessió de les ajudes.  
1. La quantia de les subvencions es determinarà segons els criteris següents:  
a) Ubicació de la Guarderia en un barri d'actuació preferencial.  
b) Nombre d'alumnes les circumstàncies familiars dels quals estiguen d'acord al que s'ha indicat en la base 2.ª.  
c) Nombre d'alumnes els ingressos familiars dels quals «per càpita» siguen iguals o inferiors al 50% del S.M.I. També s'estimarà favorablement la proporcionalitat que guarden les quotes a pagar amb els ingressos familiars.  
d) «Ratio» educador/xiquet; s'hi considerarà òptim l?indicat en el quadre següent:  
 Edat Ratio  
 0-1 5-7  
 l-2 9-11  
 2-3 11-14  
 3-4 19-21  
 4-6 24-26  
e) Període i horari de funcionament del centre.  
Quarta. Formalització.  
Les sol·licituds, d'acord amb el model establit a l'efecte, seran dirigides a l'Il·lm. Sr. Director General d'Ocupació i es formalitzaran per exemplar triplicat, fent-se?n la presentació durant el mes d'abril a la Direcció Territorial de Treball corresponent.  
Cinquena. Documentació.  
A l'hora de formalitzar-se la sol·licitud caldrà aportar-hi la documentació següent:  
1. Justificants de les despeses hagudes durant els mesos de gener i febrer de l'any en curs, pels conceptes de: salaris i cotització a la Seguretat Social, alimentació, si s'escau, i manteniment.  
2. Relació nominal de la Guarderia.  
3. Relació nominal d'alumnes, diferenciada per edats, amb indicació de les circumstàncies familiars, certificada pel responsable del Centre Escolar.  
4. Previsió econòmica per a l?exercici en curs.  
5. Ajudes percebudes en l?exercici anterior, quantia i procedència.  
La documentació assenyalada en els apartats 2,3,4 i 5, s'emplenarà segons els models que facilitarà la Direcció General d'Ocupació i Cooperació.  
Sisena. Resolució de l?Expedient.  
Serà competent per resoldre les peticions deduïdes la Direcció General d'Ocupació i Cooperació, la qual adoptarà els acords pertinents tenint en compte els criteris esmentats en la base tercera. Abans de resoldre, podrà demanar els informes que crega avinents per a la millor resolució.  
Setena. Pagament.  
1. La subvenció concedida es farà efectiva d'una sola vegada en un termini no superior a tres mesos, comptadors a partir de la notificació.  
2. En el cas de les ajudes concedides d?ofici per tal de realitzar obres de reposició el pagament podrà fer-se d'una sola vegada amb caràcter previ a la justificació de la despesa.  
Vuitena. Justificació i seguiment.  
1. La justificació de les despeses hagudes durant els 10 últims mesos de l?exercici es realitzarà en el transcurs del mes de febrer de l'any següent.  
2. Aquesta justificació serà presentada, per exemplar triplicat, en la Direcció Territorial de Treball corresponent, acompanyada de l'informe econòmic de l?exercici.  
3. La justificació de la despesa indicada en l'apartat 2 de la base anterior es realitzarà en un termini que no podrà excedir de 3 mesos.  
4. Sense perjudici d'allò assenyalat en els apartats anteriors, els titulars dels Centres hauran de tenir a disposició de la Direcció General d'Ocupació i Cooperació, els llibres de comptabilitat i altra documentació que es trobe en mans d'aquestos, pel que fa als requisits i circumstàncies sòcio-familiars exigides per aquestes bases i/o al·legats per aquells.  
5. El seguiment i control de les ajudes, així com la verificació de les dades oportunes es faran a través dels serveis de la Direcció General d'Ocupació i Cooperació.  
Novena L?incompliment de qualsevol de les condicions establides en la concessió de les ajudes, i la formulació incorrecta o no ajustada a la realitat de les dades aportades, podrà ser causa de disminució o revocació, amb obligació si s'escau de reintegrament de la subvenció.  
La no presentació de la justificació indicada en la base vuitena inhabilitarà, d'acord amb el que disposa la base segona, la Guarderia per a la percepció de futures subvencions.


Còpia Permalink ELI